इंडियन पोस्ट पेमेंट्स बैंक (आईपीपीबी) की शुरुवात अप्रैल से देशभर में होने जा रही है. पोस्ट औफिस पहले यह जानकारी दे चुका है कि उनके पेमेंट्स बैंक का विस्तार तेजी से हो रहा है और अप्रैल से पूरे देश में इसका नेटवर्क काम करना शुरू कर देगा. बताया जा रहा है कि आईपीपीबी एयरटेल और पेटीएम के बाद यह तीसरा ऐसा पेमेंट बैंक होगा जो पूरी तरह से काम शुरू कर देगा. गौरतलब है कि भारतीय रिजर्व बैंक ने 2015 में ही एयरटेल और पेटीएम के साथ ही भारतीय डाक विभाग के अलावा अन्य कई को पेमेंट बैंक खोलने की मंजूरी दे दी थी.